Партызанскі раён (Мінск)

Партызанскі раён — адміністрацыйны раён Мінска. Размешчаны ва ўсходняй частцы горада. Створаны ў 1978. Плошча: 22 км² (пачынаючы з 26 сакавіка 2012 г. у склад Партызанскага раёна г. Мінска з тэрыторыі Мінскага раёна Мінскай вобласці былі ўключаны зямельныя ўчасткі юрыдычных, фізічных асоб і індывідуальных прадпрымальнікаў агульнай плошчай 4095,0812 г. (гл. Указ Прэзідэнта Рэспублікі Беларусь ад 26.03.2012 г. № 141). Насельніцтва: 95 тыс. чалавек, беларусаў — 76 %.

 Эканоміка 
175px|right|thumb|Плошча Перамогі, мяжа Партызанскага і Цэнтральнага раёнаў Мінска
Адзін з двух самых прамыслова развітых раёнаў горада. Яго доля ў агульным аб’ёме выпуску прамысловай прадукцыі перавышае 20 %. Буйнейшыя прадпрыемствы: Мінскі трактарны завод, Мінскі маторны завод, Белкамунмаш, Электратэхнічны завод, Слодыч.

 Адукацыя і культура 
На тэрыторыі раёна размешчаны Мінскі дзяржаўны лінгвістычны універсітэт, Інстытут нацыянальнай бяспекі Рэспублікі Беларусь.

 Крыніцы 

Катэгорыя:Раёны Мінска